"Ehdotus: Euroopan parlamentin ja neuvoston päätös Sokrates-ohjelmasta annetun peruspäätöksen muuttamisesta Turkin sisällyttämiseksi ohjelmaan kuuluviin maihin", ja "Ehdotus: Euroopan parlamentin ja neuvoston päätös Nuorten Eurooppa -ohjelman kolmannesta vaiheesta annetun peruspäätöksen muuttamisesta Turkin sisällyttämiseksi ohjelmaan kuuluviin maihin", ja "Ehdotus: Neuvoston päätös Leonardo-ohjelmasta annetun peruspäätöksen muuttamisesta Turkin sisällyttämiseksi ohjelmaan kuuluviin maihin" cdr 205/99 FIN -



Virallinen lehti nro C 293 , 13/10/1999 s. 0023



Alueiden komitean antama lausunto aiheista: - "Ehdotus: Euroopan parlamentin ja neuvoston päätös Sokrates-ohjelmasta annetun peruspäätöksen muuttamisesta Turkin sisällyttämiseksi ohjelmaan kuuluviin maihin", ja - "Ehdotus: Euroopan parlamentin ja neuvoston päätös Nuorten Eurooppa -ohjelman kolmannesta vaiheesta annetun peruspäätöksen muuttamisesta Turkin sisällyttämiseksi ohjelmaan kuuluviin maihin", ja - "Ehdotus: Neuvoston päätös Leonardo-ohjelmasta annetun peruspäätöksen muuttamisesta Turkin sisällyttämiseksi ohjelmaan kuuluviin maihin" (1999/C 293/06) ALUEIDEN KOMITEA, joka ottaa huomioon luettelon odotettavissa olevista komission ehdotuksista, joiden kohdalla Amsterdamin sopimuksen voimaantulo 1. toukokuuta 1999 aiheuttaa muutoksen oikeusperustaan ja/tai menettelytapaan (SEC(1999) 581 final), ottaa huomioon ehdotukset Euroopan parlamentin ja neuvoston päätöksiksi Sokrates ja Nuoriso-ohjelmista annettujen peruspäätösten muuttamisesta Turkin sisällyttämiseksi ohjelmiin kuuluviin maihin ja ehdotuksen neuvoston päätökseksi Leonardo-ohjelmasta annetun peruspäätöksen muuttamisesta Turkin sisällyttämiseksi ohjelmaan kuuluviin maihin KOM(96) 199 lopull.- 96/0130 COD - 96/0131 COD - 96/0132 COD (entinen 96/0132 SYN)(1), ottaa huomioon neuvoston 11. toukokuuta 1999 Euroopan yhteisön perustamissopimuksen 149 ja 150 artiklan sekä 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon komitean työvaliokunnan 7. toukokuuta 1999 työjärjestyksen 39 kohdan nojalla tekemän päätöksen nimittää John Evans yleisesittelijäksi ja antaa hänen tehtäväkseen laatia aiheesta lausunto, ottaa huomioon alueiden komitean marraskuun 19. päivänä 1998 hyväksymän lausunnon uusista Sokrates-, Leonardo- ja Nuoriso-ohjelmista (KOM (1998) 329 lopull, KOM(1998) 330 lopull. ja KOM(1998) 331 lopull.) CdR 226/98 fin(2), jonka esittelijä oli John Evans, hyväksyi 2. ja 3. kesäkuuta 1999 pitämässään 29. täysistunnossa (kesäkuun 3. päivän kokouksessa) seuraavan lausunnon. Alueiden komitea vastaanotti 18. toukokuuta 1999 Euroopan unionin neuvoston pyynnön laatia lausunto komission ehdotuksista Euroopan parlamentin ja neuvoston päätöksiksi Sokrates- ja Nuorten Eurooppa -ohjelmista annettujen peruspäätösten muuttamisesta ja ehdotuksesta neuvoston päätökseksi Leonardo-ohjelmasta annetun peruspäätöksen muuttamisesta Turkin sisällyttämiseksi ohjelmiin kuuluviin maihin. Kyseessä ovat ajanjaksoa 1995-1999 koskevat ohjelmat. Alueiden komitea pitää hyvin valitettavana, että neuvosto ei ole noudattanut Euroopan yhteisöjen perustamissopimuksen 265 artiklassa määrättyä menettelyä, joka koskee lausunnon antamista varten asetettavaa määräaikaa. Kyseinen määräaika on vähintään kuukausi siitä, kun komitean puheenjohtaja on vastaanottanut lausuntopyynnön. Neuvoston kirje, jossa lausuntoa pyydetään, on päivätty 11. toukokuuta 1999 ja se on merkitty vastaanotetuksi alueiden komiteassa 20. toukokuuta 1999. Neuvoston asettama määräaika päättyy 11. kesäkuuta 1999. Marraskuun 19. päivänä 1998 antamassaan lausunnossa, joka koski vuodesta 2000 alkaen sovellettavia uusia Socrates-, Leonardo- ja Nuoriso-toimintaohjelmia, alueiden komitea tuki komission ehdotusta avata kyseiset kolme ohjelmaa Turkille (esittelijä John Evans). Alueiden komitea panee merkille, että ehdotus Turkin sisällyttämisestä ohjelmiin kuuluviin maihin nykyisen ohjelmakauden aikana tarjoaa mahdollisuuden ryhtyä valmisteleviin toimenpiteisiin, jotta voidaan tukea Turkin osallistumista tuleviin ohjelmiin. Yhteenvetona voidaan todeta, että AK tukee komission ehdotusta sisällyttää Turkki Sokrates-, Leonardo- ja Nuoriso-toimintaohjelmiin kuuluvien maiden joukkoon nykyisen ohjelmakauden (1995-1999) aikana. Bryssel 3. kesäkuuta 1999. Alueiden komitean puheenjohtaja Manfred DAMMEYER (1) EYVL C 186, 26.6.1996, s. 8, 9, 10. (2) EYVL C 51, 22.2.1999, s. 77-85.